**6. számú melléklet**

**Vállalkozó fejlesztési beruházásokra vonatkozó kötelezettségei**

1. **Hulladékgazdálkodási tevékenységet érintő fejlesztési beruházásokkal kapcsolatos feladatok, együttműködési kötelezettségek**

Fejlesztési beruházás alatt értendő, minden, Szerződéssel érintett tevékenység végzéshez kapcsolódó fejlesztés, amely beruházás költségeit Vállalkozó a Megrendelő által a Koncessziós Társasággal szemben el kívánja számolni a 3. sz. Melléklet szerint és legalább nettó 50 millió forint/év/beruházás fizetési kötelezettséget keletkeztet, ide nem értve a pótlási, karbantartási, szinten tartó beruházásokat.

Vállalkozónak teljes körű együttműködési kötelezettsége van mind a fejlesztési beruházások előkészítési- mind a megvalósítási szakaszában a Koncessziós Társasággal/Megrendelővel az alábbiak szerint.

* 1. **Vállalkozó feladatai a Koncessziós Társaság által végzett fejlesztési beruházások vonatkozásában**

A Vállalkozó feladata a Koncessziós Társaság által végzett hulladékkezelő létesítmények-, IT és egyéb eszközök fejlesztésére irányuló beruházások során:

* Koncessziós Társaság/Megrendelő felkérésére részt vesz az egyes hulladékkezelő létesítmények-, IT és egyéb eszköz fejlesztések előkészítésében, tervezésében, kivitelezésében a szakmai egyeztetéseken történő képviseletével és a szükséges adatszolgáltatások átadásával.
* Vállalkozó a Koncessziós Társaság/Megrendelő felkérésére, mint esetleges későbbi felhasználó részt vesz a régiós területét érintő IT fejlesztések tervezésében, tesztelésében, és biztosítja a kulcsfelhasználókat, delegálja kollégáit az oktatásba.
* Vállalkozó részt vesz a hulladékkezelő létesítmények gyűjtés-szállítási tevékenységet is értintő próbaüzemében: a hulladékkezelő létesítmények sikeres próbaüzeméhez szükséges hulladékot beszállítja a Koncessziós Társaság/Megrendelő iránymutatásával, koordinációjával és előre megtervezi, illetve biztosítja a próbaüzemekhez szükséges hulladékmennyiséget, a beszállítást végző humánerőforrást és/vagy célgép igényt.
* Hulladékkezelő létesítmények fejlesztése, tervezése és kivitelezése során a Koncessziós Társaság/Megrendelő és az általa megbízott partner (mint pl. tervező, kivitelező, műszaki ellenőr) részére biztosítja a szállítási, forgalomtechnika és egyéb tervezés feladatokhoz szükséges adatokat (mint pl. létesítménybe érkező célgépek típusa és azok műszaki adatait (befogadó kapacitása, méret adatok, tengelytáv, fordulókör méret, összesúly, magasság stb.)), részt vesz a létesítmény forgalomtechnika szempontú tervezésében.
* Koncessziós Társaság/Megrendelő felkérésére együttműködik az egyes-, fejlesztési beruházásokat érintő kommunikációs tevékenységek (például sajtóesemények) tervezésében, lebonyolításában.
* Vállalkozónak minden olyan további adatszolgáltatást biztosítania szükséges a fejlesztési beruházások tervezéséhez-, fejlesztéséhez-, kivitelezéséhez amely a szolgáltatási tevékenysége alapján nála keletkezik.
* A Vállalkozónak a beszerzett eszközök használatba vételig történő átmeneti tárolását szükség esetén biztosítania kell külön megállapodás szerint.

* 1. **Vállalkozó saját hatáskörében végzett beruházása**

Vállalkozó, a Koncessziós Társaság által megvalósított, 1.1 pontban szereplő beruházásokon kívüli, saját – koncesszori alvállalkozói feladatálláshoz kapcsolódó- fejlesztési beruházást kizárólag a Koncessziós Társaság/Megrendelő előzetes bevonásával és jóváhagyásával tervezhet és végezhet. Koncessziós Társaság/Megrendelő jóváhagyásához kötött a fejlesztési beruházások előkészítése, pályáztatása, kivitelezésre vagy eszközbeszerzésre irányuló szerződéskötése és a megvalósítás lezárása (ideértve az átadás-átvételi eljárást) is.

Vállalkozó beruházási tervének véglegesítését megelőzően a fejlesztési beruházások kapcsán jóváhagyást kell kérnie a Koncessziós Társaságtól/Megrendelőtől, bemutatva a fejleszteni kívánt beruházás ütemezését (kezdés, próbaüzem kezdete, műszaki átadás-átvétel időpontja), várható bekerülési értékét annak forrását (saját vagy külső forrás) műszaki koncepcióját (különösen kitérve a hulladékanyagáramokra) és a helyszínt.

A jóváhagyásra benyújtott fejlesztési beruházás vonatkozásában a Koncessziós Társaság/Megrendelő vizsgálja:

* + amennyiben a tervezett beruházás jellege indokolja, a beruházás magyarországi hulladékgazdálkodási stratégiába történő illeszkedését;
* amennyiben a tervezett beruházás jellege indokolja, a Koncesszor vállalásaira vonatkoztatott alakulására gyakorolt hatását;
* a gyűjtés-szállítási tevékenységre, valamint a Koncessziós Társaság által üzemeltett hulladékkezelő létesítményekre gyakorolt hatását

rövid és hosszútávú hatását az egyes hulladékanyagáramokra.

Külső finanszírozású (pl. európai uniós forrás, hazai költségvetési forrás) fejlesztési beruházás esetén a pályázati dokumentáció műszaki tartalmának véglegesítéséhez a Koncessziós Társaság/Megrendelő jóváhagyása szükséges.

Vállalkozó a saját hatáskörben végzett fejlesztési beruházások tekintetében feladatai, kötelezettsége továbbá:

* A Koncessziós Társaság/Megrendelő által jóváhagyott fejlesztési beruházások előrehaladásáról tájékoztatási kötelezettsége van, negyedéves előrehaladási jelentés megküldésével, ami minimum tartalmazza a tárgyhónapban elvégzett munkákat, az esetleges akadályközléseket azok státuszát, fotódokumentációt, a tervezett befejezés várható időpontját.
* Vállalkozó saját beruházása megvalósítását, kivitelezését úgy köteles tervezni és végezni, hogy a jelen szerződésben foglalt egyéb kötelezettségei teljesítése (ideértve különösen a hulladékgazdálkodási közszolgáltatási résztevékenység napi szintű, operatív ellátását) akadályoztatásra, veszélyeztetésre nem kerülhet. Vállalkozó a hibás teljesítés kimentése körében jogalappal a beruházással összefüggésben felmerülő akadályokra nem hivatkozhat.
* Vállalkozó a beruházással összefüggésben felmerült károk vonatkozásában Koncessziós Társaság/Megrendelő felé igényérvényesítéssel nem élhet, továbbá felelős minden olyan káreseményért, ami a beruházással összefüggésben harmadik személynél, vagy nem saját üzemeltetésben, tulajdonban lévő eszközökben merült fel.
* Megküldi a Koncessziós Táraság/Megrendelő részére a kivitelezés-, fejlesztés pályáztatására irányuló végleges műszaki követelményeket (műszaki leírást) jóváhagyás céljából, azokat előzetesen bemutatja.
* A megvalósult beruházás tekintetében az átadás-átvételi eljárásra Koncessziós Társaságot/Megrendelőt köteles meghívni.